නොනිදන නගරය ලෙසින් විරුදාවලියලත්, පිටකොටුව නගරයේ පිහිටා තිබෙන දුම්රිය ස්ථානය, බැස්ටියන් මාවතේ තිබෙන දුරගමන් සේවා පෞද්ගලික බස්රථ ගාල, මැනින් වෙළෙඳ පොළ යනු සෑම දිනකම පාහේ මිනිසුන්ගෙන් පිරී ඉතිරී යන කාර්යය බහුලම ස්ථාන කිහිපයකි. අතිශය ජනාකීර්ණ වූ එම ස්ථානවලට අමුතුම මිහිරක් ගෙනදෙන පාරදීසයක් ලෙස ‘පාවෙන වෙළෙඳ’ සැල හඳුන්වාදිය හැකිය. බේරේ වැවේ එක් කොටසක ජලය පිරිසිදු කර එය මත මෙම වෙළෙඳ පොළේ වෙළැඳසැල් කිහිපයක් නිර්මාණය කර තිබෙන හෙයින් මෙම ස්ථානය පාවෙන වෙළෙද සැල ලෙස හඳුන්වයි. ජනාකීර්ණ වූ නගරයේ යම්තාක් දුරට නිදහසේ සිටීම සඳහා ස්ථාපිත කර ඇති මෙම ස්ථානයේ වැඩිපුරම දක්නට ලැබෙන්නේ පෙම්වතුන්ය. අරලිය තුරු වියන් යට, කුඩ ගසා නිර්මාණය කරන ලද බංකු මතට වී පෙම්බස් දෙඩීමටත්, අනාගත පෙම් සිහින මාලිගා තනන්නටත් මෙම ස්ථානය ඔවුන්ට ඉතා අගනේය. බස්රථවලින් නැගෙන නළා හඬ සහ විටින් විට ඒ අසලින් ගමන් කරන දුම්රියවලින් නැගෙන හඬ ඇරෙන්නට වෙනත් කිසිදු අයුරකින් බාධාවක්, හිරිහැරයක් මෙහිදී සිදුනොවේ.
දුරගමන් සේවා පෞද්ගලික බස්රථ ගාල පිහිටා ඇත්තේ කොහේද
බැස්ටියන් මාවතේ